ΓΡΑΠΤΗ ΕΡΩΤΗΣΗ E-1546/03

υποβολή: Marco Cappato (NI) προς την Επιτροπή

(7 Μαΐου 2003)

Θέμα: Κλείσιμο των Internet καφέ στην εσωτερική Μογγολία

Σύμφωνα με το κινεζικό πρακτορείο Τύπου Xin-Hua News, από την 1η του παρελθόντος Απριλίου, πάνω από 700 Internet καφέ της εσωτερικής Μογγολίας έγιναν αντικείμενο απειλών και παρεμβάσεων εκ μέρους των κινεζικών αρχών και λόγω τούτου πολλά από αυτά τα κυβερνοκαφενεία έκλεισαν οριστικά. Σύμφωνα με το επίσημο πρακτορείο Τύπου της εσωτερικής Μογγολίας, Inner Mongolian Daily, από τις 10 Απριλίου οι κατά τόπους αστυνομικές αρχές κινητοποίησαν 400 άντρες και 150 οχήματα για να επιθεωρήσουν πάνω από 500 Internet καφέ. Στη διάρκεια των ελέγχων αυτών το 80 % των ελεγχθέντων κυβερνοκαφενείων στην περιοχή του Huhhot City έκλεισαν.

Στις 10 Απριλίου πραγματοποιήθηκε,πό την εποπτεία των αρχών της εσωτερικής Μογγολίας, συνεδρίαση μεταξύ εκπροσώπων τηςπηρεσίας ασφαλείας της αστυνομίας, της πολιτιστικήςπηρεσίας και τηςπηρεσίας τηλεπικοινωνιών της αυτόνομης περιοχής. Στην τελική δήλωση η οποία συντάχθηκε μετά το πέρας της συνεδρίασης αυτής διαβάζουμε: η χρησιμοποίηση παιχνιδιών on line, η ελεύθερη πρόσβαση των νέων στο Internet, το να παραμένουν τα κυβερνοκαφενεία ανοιχτά μέχρι αργά και η ελεύθερη πρόσβαση στο Internet χωρίς να αποκαλύπτεται η ταυτότητα του ατόμου αποτελούν παράνομες δραστηριότητες.

Γνωρίζει η Επιτροπή την πρωτοβουλία αυτή των τοπικών αρχών της εσωτερικής Μογγολίας· Με ποιό τρόπο προτίθεται να μεριμνήσει για την αποτροπή του κινδύνου χρησιμοποίησης της πρωτοβουλίας αυτής ως μέσου περαιτέρω περιορισμού του δικαιώματος έκφρασης και λόγου στην Κίνα·

Τί πιέσεις προτίθεται να ασκήσει προκειμένου να διασφαλίσει στους πολίτες της εσωτερικής Μογγολίας την πλήρη άσκηση του δικαιώματος έκφρασης και λόγου το οποίο, όπως ορίζεται στο άρθρο 19 της Οικουμενικής Διακήρυξης των Δικαιωμάτων του Ανθρώπου, προβλέπει την ελευθερία γνώμης και έκφρασης, εξυπακουομένου του δικαιώματος να μην παρενοχλείται για τις γνώμες του καθώς και του δικαιώματος της ανεύρεσης, λήψης και μετάδοσης των πληροφοριών και των ιδεών με οποιοδήποτε μέσο έκφρασης, μη λαμβανομένωνπόψη των συνόρων·

Απάντηση του κ. Patten εξ ονόματος της Επιτροπής

(13 Ιουνίου 2003)

Η Επιτροπή γνωρίζει τους περιορισμούς που έχει επιβάλει η κινεζική κυβέρνηση στη χρήση του Διαδικτύου, όπως κυρίως ηποχρέωση των χρηστών των Internet καφέ να δηλώνουν την ταυτότητά τους καθώς και ηποχρέωση των ιδιοκτητών των Internet καφέ να αφαιρούν ο, τιδήποτε κρίνεται ανατρεπτικού περιεχομένου και να τηρούν στοιχεία για τους χρήστες και τις συνδέσεις που πραγματοποιούν. Μετά από τα πολλά τραγικά περιστατικά που συνέβησαν εξαιτίας της μη τήρησης των κανόνων ασφαλείας, οι κινεζικές αρχές έχουν πράγματι ξεκινήσει, από το 2001, μια εκστρατεία κατά των Internet καφέ που δεν είναι επίσημα αναγνωρισμένα, η οποία κατέληξε στο κλείσιμο πολλών από αυτά.

Χωρίς να αμφισβητεί το νόμιμο δικαίωμα των κινεζικών αρχών να προστατεύουν τους χρήστες του Διαδικτύου, η Ένωση θεωρεί ότι σε πολλές περιπτώσεις η πολιτική που ακολουθεί η Κίνα έναντι του Διαδικτύου δεν επιτρέπει στους πολίτες της να χαίρουν πλήρως της ελευθερίας του εκφράζεσθαι, την οποία εγγυάται το Σύμφωνο για τα Αστικά και Πολιτικά δικαιώματα, το οποίοπέγραψε η Κίνα το 1998. Η Ένωση έχει κατέπανάληψη θέσει το θέμα αυτόπόψη των κινεζικών αρχών στο πλαίσιο των ανά εξάμηνο συνόδων του ευρω-κινεζικού διαλόγου για τα ανθρώπινα δικαιώματα. Η Ένωση ζητεί τακτικά την απελευθέρωση ενός ορισμένου αριθμού αντιφρονούντων του κυβερνοχώρου.

Επίσης, η Ένωση ζητεί τακτικά την απελευθέρωση ενός ορισμένου αριθμού κρατουμένων, οι οποίοι θεωρεί ότι κρατούνται επειδή θέλησαν να ασκήσουν το δικαίωμά τους να εκφράζουν ελεύθερα τις πεποιθήσεις τους, ακόμα και μέσω του Διαδικτύου.

Η Επιτροπή δεν διαθέτει στοιχεία για την ύπαρξη μιας ιδιαίτερα αυστηρής εφαρμογής αυτής της γενικής πολιτικής των κινεζικών αρχών στην εσωτερική Μογγολία, αλλά θα μεριμνήσει στο μέλλον ώστε να δοθεί ιδιαίτερη προσοχή στο θέμα αυτό στην εν λόγω επαρχία.